
Vor  Arv 

af  Gertrude   R.   Garff. 


Medlemmerne  af  Den  kvindelige  Hjælpeforening  har  en 
vidunderlig  Arv  —  en  Arv  fra  Profeten  Joseph  Smith.  Ef- 
tersom Den  kvindelige  Hjælpeforening  fejrer  sin  96aarige 
Fødselsdag,  kan  den  med  Stolthed  se  tilbage  og  sige:  »Jeg 
blev  organiseret  af  Profeten  Joseph  Smith,  hvis  Inspiration 
altid  har  været  en  Leder  for  mine  Medlemmer.« 

I  Aaret  1842  boede  de  Hellige  i  Byen  Nauvoo.  En  Efter- 
middag var  nogle  faa  Kvinder  samlet  i  Sarah  H.  Kimballs 
________    Hjem.    De    udtrykte    Ønsket 

om  at  faa  deres  egen  Organi- 
sation og  ønskede  at  gøre, 
hvad  de  kunde  til  at  hjælpe 
med  til  at  bygge  Templet.  Do 
satte  sig  i  Forbindelse  med 
Profeten  Joseph  Smith;  den- 
ne sagde,  at  han  i  nogen  Tid 
havde  ønsket  at  organisere 
Kvinderne,  og  at  hans  Planer 
var  langt  mere  vidtrækkende, 
encl  nogen  de  havde  paa  da- 
værende Tidspunkt.  Han  bad 
atten  af  Kirkens  mest  frem- 
ragende Kvinder  om  at  mø- 
des, og  ved  Ældste  John  Tay- 
lor og  Dr.  Willard  Richards 
Hjælp  blev  Den  kvindelige 
Hjælpeforening  organiseret. 

Profetens  Hustru  Emma 
Smith  blev  valgt  som  Præsi- 
dentinde,  og  med  de  øvrige 
Funktionærers  Hjælp  ledede  hun  Resten  af  Mødet.  Der 
blev  nedskrevet  et  omhyggeligt  Referat  af  alt,  hvad  der 
foregik.  Søster  Eliza  R.  Snow  tog  intelligent  Vare  paa  de 
skriftlige  Optegnelser  paa  Vejen  til  Utah.  Nu  findes  de  i 
Kirkens  historiske  Arkiver,  og  en  Kopi  af  dem  er  i  De 
kvindelige  Hjælpeforeningers  Hovedkvarter. 

I  selve  dette  første  Møde  blev  Velgørenhedsarbejdet,  som 
er  Hjælpeforeningens  væsentligste  Træk  allerede  paabe- 
paabegyndt.  Profeten  selv  ydede  det  første  Bidrag  med  et 
$  5  Guldstykke  med  følgende  Udtalelse:  »Hvad  jeg  herefter 
gør  i  Velgørenheds  Øjemed  vil  jeg  gøre  gennem  denne 
Forening.«    Der   kom   mange   andre   Bidrag   ind,   og   andre 


Gertrude  R.  Garff. 

Arrangementer  blev  gjort  for  at  give  dem  Arbejde,  der 
trængte. 

Det  vigtigste  ved  dette  Møde  hin  Dag  var  dog  de  Instruk- 
tioner, som  blev  givet  Søstrene  med  Hensyn  til  Den  kvin- 
delige Hjælpeforenings  Formaal  og  Opgaver.  Disse  Ord  er 
ethvert  Hjælpeforeningsmedlems  værdifulde  Arv.  Dette  er 
Profetens  Ord:  »Nedbryd  ikke  nogens  Karakter.  Hvis  Med- 
lemmer af  Foreningen  skulde  gøre  noget  forkert,  hjælp 
dem  til  at  overvinde  deres  Fejl.  Tilskynd  Brødrene  til  al 
gøre   godt,    sørg    for   de   fattige  vær    kærlige   mod    alle. 

Hjælpeforeningens  Formaal  passer  ind  i  den  kvindelige 
Natur,  det  er  naturligt  for  Kvinder  at  nære  Kærlighedens 
Følelser.  I  er  nu  i  en  Stilling,  hvor  I  kan  handle  i  Over- 
ensstemmelse med  de  Følelser,  som  Gud  har  plantet  i  jer. 
Hvis  I  lever  efter  disse  Principper  —  hvor  storslaaet  og 
herligt.  Hvis  I  lever  i  Overensstemmelse  med  jeres  Privile- 
gier, vil  Englene  blive  jeres  Hjælpere.  Lad  jeres  Arbejde 
hovedsageligt  være  begrænset  til  dem  i  jeres  egen  Kreds. 
Saa  vidt  som  Kundskab  angaar  kan  den  udstrækkes  til 
hele  Verden,  men  jeres  Arbejde  skulde  begrænses  til  Kred- 
sen af  jeres  nære  Bekendtskaber,  især  til  Medlemmerne  af 
Den  kvindelige  Hjælpeforening.  Vær  altid  fuld  af  Mildhed 
og  Godhed.  Hvis  I  ønsker,  at  Gud  skal  være  naadig  mod 
jer,  vær  da  naadige  mod  hinanden.  Vær  rene  af  Hjertet.  I 
Enighed  er  der  Styrke.  Arbejd  i  Forening  og  hjælp  hin- 
anden.« 

Det  var  de  Ord,  der  inspirerede  Hjælpeforeningen  i  dens 
Vækst  fra  18  Medlemmer  til  vore  60.000  entusiastiske  Ar- 
bejdere. Det  er  hvert  Medlems  Privilegium  og  Pligt  at  leve 
i  Overensstemmelse  med  den  vidunderlige  Arv,  som  er 
skænket  os  af  Guds  Profet  i  disse  sidste  Dage. 


Velgørenhed  fejler  aldrig< 

-af  Præsident  Mark  B.  Garff. 


»Jeg  er  kommet,  for  at  I  kunne  have  Liv  i  Overflod.« 
Saadan  lyder  vor  Frelsers  Ord.  Han,  som  gav  i  Overflod 
til  hver  Side  -  -  idet  han  ikke  blot  gav  evigt  Liv  og  Magt 
over  Graven;  men  sørgede  for  Menneskehedens  aandelige 
saavel  som  timelige  Behov.  Medens  han  var  hos  sine  Di- 
sciple, velsignede  han  dem  med  Frihed  fra  Sygdom  og 
mentale  Lidelser.  Hans  Almagt  førte  dem  fra  hjælpeløse, 
haabløse  Væsener  til  skabende,  glade  og  selvopretholdende 
Personligheder.  Han  hævede  dem  til  en  Tilstand,  hvor  de 


85 

ved  deres  egen  Duelighed  var  i  Stand  til  at  hjælpe  sig  selv 
og  andre. 

Han  forstod,  at  timelig  Sikkerhed  alene  ikke  var  til- 
strækkelig og  at  kun  ved  at  forbinde  timelig  Behov  med 
aandelige  Oplysninger  kunde  Livet  i  Overflod,  det  fuldkom- 
ne, lykkelige  Liv  opnaas. 

Ingen  Person,  som  er  sulten,  har  Liv  i  Overflod;  ingen, 
der  fryser,  kan  nyde  Liv  i  Overflod  -  —  uden  at  han 
faar  Klæder  til  at  varme  sit  Legeme;  herskende  Sygdom 
og  Fattigdom  udelukker  et  Liv  i  Overflod.  Man  kan  ikke 
leve  et  Liv  i  Overflod  uden  Slægtninge  og  Venner 
nogle,  som  virkeligt  bryder  sig  om  os,  Livet  er  meget  ufuld- 
komment uden  Fader,  Moder,  Brødre  og  Søstre.  Mesteren 
vidste,  at  saadannc  Forhold  vilde  komme  til  at  eksistere  i 
Verden derfor  gav  han  os  denne  Formaning:  »Van- 
du  din  Broders  Vogter.« 

Denne  vigtige  Formaning  er  givet  til  hele  Menneskehe- 
den, Mænd  saavel  som  Kvinder.  Da  han  imidlertid  forstod 
Menneskets  Skrøbeligheder  og  Svagheder,  skabte  han  i  sin 
store  Visdom  Kvinden  med  et  ømt  Hjerte  overfor  de  syge 
og  nødlidende,  saaledes  at  de,  der  i  deres  Godhed,  Ømhed 
og  Barmhjertighed  i  nogle  Tilfælde  naar  over  Mandens 
Magt  og  Myndighed,  kunde  tjene  dem,  som  er  ulykkeligt 
stillede.  I  dette  Øjemed  blev  Kvinden  skabt  —  -  for  at 
løse  de  Problemer,  som  kun  en  Kvindes  Godhed  og  For- 
staaelse  kan  løse. 

Derfor  gav  Gud  Inspiration  til,  at  Kirkens  Kvinder  skul- 
de organiseres  i  en  Organisation  -  en  Velgørenheds-Orga- 
nisation i  Kristi  Aand.  Organiseret  saaledes,  at  Kirkens 
Kvinder  i  Kærlighedens  Aand  kunde  hjælpe  de  sultne  og 
nødlidende,  de  venneløse  og  syge,  de  nøgne,  ja,  endogsaa 
dem,  som  er  uden  Haab. 

Søstre,  eders  Motto  er:  »Velgørenhed  fejler  aldrig.«  »Vel- 
gørenhed« er  og  kan  kun  være  den  sande  Kristi  Aand.  Det 
er  Kristi  Aand  at  give  i  Overflod  og  »i  saa  meget,  som  I 
gør  det  imod  et  af  Guds  Børn,  gør  I  det  imod  ham,  som 
led  alle  Ting,  for  at  vi  kunne  have  Liv  i  Overflod.« 

Denne  Mission  ser  paa  eder  som  Fader,  Moder,  Søster  og 
Broder  for  de  nødlidende.  I  er  endogsaa  som  Frelsere  i 
Nødens  Time. 

Den  kvindelige  Hjælpeforenings  Hovedbestyrelses  ud- 
mærkede Arbejde  saavel  som  de  forskellige  Grenes  udmær- 
kede Aktivitet  har  været  meget  glædeligt  for  Søster  Garff 
og  mig.  Eders  Anstrengelser  har  ikke  været  forgæves.  Vi 
roser  eder  for  eders  særdeles  udmærkede  Arbejde  og  haa- 
ber  og  beder,  at  Herren  vil  velsigne  eder  med  endnu  større 
Sukces  og  Opnaaelser  i  det  kommende  Aar.  »Mere  Venlig- 
hed   Mindre  Lidelse«  er  eders  Maal. 

Lidt  Biografi. 


Ved  Den  kvindelige  Hjælpeforenings  Fødselsdag  er  der 
Grund  til  at  mindes  vor  Grens  ældre,  trofaste  Søstre,  som 
igennem  Aarene  har  gjort  et  Arbejde  for  deres  »Søsterfor- 
ening«. Jeg  finder  Anledning  til  at  fremhæve  Søster  Karen 
Nielsen,  Enke  efter  Skomager  Anders  Nielsen.  Søster  Niel- 
sen, hvis  Billede  findes  i  denne  Artikel,  er  født  i  Galten 
ved  Silkeborg  den  26.  Oktbr.  1857,  hun  blev  Medlem  af 
vor  Kirke  den  24.  Juni  1883  og  er  saaledes,  efter  hvad  der 

oplyses,  det  ældste  Medlem 
indenfor  Den  danske  Mission. 
Søster  Nielsen  passer  selv  sit 
Hus  og  beundres  for  sin  Sir- 
lighed, hun  er  rask  og  rørig. 

—  Søster  Maren  Jensen,  der 
er  født  i  1860  og  som  har  væ- 
ret Medlem  af  Kirken  i  23 
Aar,  er  Enke  efter  Bademe- 
ster Jens  Jensen,  der  blandt 
de  ældre  Søskende  vil  huskes 
som  ivrig  Deltager  i  Kirkens 
Arbejde.  Søster  Jensen  har  i 
de  sidste  mange  Aar  været 
plaget  af  Sygdom  i  høj  Grad, 
men  har  styrket  af  sit  store 
Vidnesbyrd  kunnet  udføre  et 
stort  Arbejde  med  Genealogi. 

—  Søster  Frederikke  Skov, 
født  den  26.  Marts  1865,  kan 
glæde  sig  ved  et  særdeles  godt 
Helbred,   der   sætter   hende   i 

Stand  til,  trods  sin  høje  Alder,  at  passe  sit  Arbejde  og  sine 
Pligter  indenfor  Grenen.  Blandt  andet  har  hun  i  mange 
Aar  været  en  afholdt  Kredslærerinde,  og  hendes  Humør 
giver  sig  ved  vore  Festligheder  tit  Udslag  i  en  fejende  Dans 
eller  en  munter  Optræden.  —  Paa  De  gamles  Hjem  har  vi 
vor  gamle  Søster  Anne  Madsen,  der  er  84  Aar  gammel,  og 
som  først  i  de  senere  Aar  er  blevet  forenet  med  Kirken 
samt  Søster  Hanne  Bay,  der  for  Tiden  er  meget  syg.  Det 
er  en  stor  Glæde  at  høre,  hvor  tilfredse  i  Evangeliet  de  er. 
Ligeledes  har  vi  paa  De  gamles  Hjem  Søster  Nielsine  Jør- 
gensen, der  sammen  med  sin  Mand  bebor  et  meget  hygge- 
ligt Værelse.  Søster  Jørgensen  er  meget  ivrig  i  sin  Tro  og 
lader  ingen  Lejlighed  gaa  fra  sig  til  at  bære  sit  Vidnesbyrd 
overfor  de  øvrige  Beboere. 


Søster  Karen  Nielsen. 

Vi  haaber,  at  disse  Søstre  maa  faa  en  tilfreds  Livsaften 
og  beder,  at  Gud  vil  velsigne  dem  i  rigt  Maal. 

Marie  Haun,  Aarhus. 


Hilsener  til  Den  kvindelige 
Hjælpeforenings  96aarige  Fødselsdag. 


£Fra  Ødense. 

Naar  jeg  skal  besvare  det  Spørgsmaal,  hvorfor  og  hvor- 
ledes jeg  blev  Mormon,  saa  begyndte  det  saaledes:  Da  min 
Fader  døde  d.  2.  Decbr.  1909  faldt  mine  Tanker  paa,  hvor 
mon  han  er  nu,  og  hvad  bestiller  han,  disse  Tanker  optog 
mig,  indtil  nogle  Bekendte,  som  ogsaa  kendte  lidt  til  Mor- 
monismen, fortalte  mig,  at  Mormonerne  kunde  besvare 
mine  Spørgsmaal,  hvorfor  jeg  besøgte  deres  Møder,  og  det 
vidunderlige  skete,  at  mit  Sind  fik  Ro,  og  alle  mine  Spørgs- 
maal blev  besvaret  paa  den  klareste  Maade.  7  Maaneder 
efter  blev  jeg  døbt  med  den  Daab,  som  vor  himmelske  Fa- 
der har  foreskrevet,  kort  Tid  efter  blev  jeg  Lærerinde  og 
har  siden  efter  bedste  Evne  taget  Del  i  Kirkens  aktive  Ar- 
bejde. De  første  Aar  af  mit  Medlemsskab  var  mærket  med 
megen  Sygdom  og  Fattigdom,  men  Herren  har  sandelig 
velsignet  mig  ned  gennem  Tiderne.  Herren  har  ogsaa  sagt, 
at  naar  vi  vil  gøre  vor  Pligt,  vil  han  gøre  sit,  og  jeg  har 
faaet  et  Vidnesbyrd  angaaende  dette,  en  Aarrække  var  jeg 
Præsidentinde  i  Den  kvindelige  Hjælpeforening.  Gud  har 
velsignet  mig  med  fem  Døtre,  hvoraf  de  to  er  emigrerede 
til  Ogden,  Utah.  For  et  Aar  siden  havde  jeg  den  Glæde,  at 
min  bedste  Veninde  annammede  Evangeliet  og  blev  døbt, 
og  en  af  mine  største  Velsignelser  er,  at  jeg  har  faaet  Lov 
at  samle  mit  Slægtregister,  saaledes  at  min  afdøde  Slægt 
vil  være  i  Stand  til  at  opnaa  en  Frelse  og  Velsignelse  i 
Guds  Rige.  Jeg  ønsker  igennem  disse  faa  Linier  at  for- 
tælle, at  den  bedste  Maade  til  at  erhverve  sig  et  stærkt  og 
kraftigt  Vidnesbyrd  er  ved  at  tage  aktiv  Del  i  Arbejdet  i 
Herrens  Vingaard.  Mit  Vidnesbyrd  er,  at  jeg  ved  Gud  lever 
og  hører  vore  Bønner,  og  vi  alle  faar  efter  vort  Behov,  jeg 
haaber,  at  jeg  endnu  i  mange  Aar  maa  være  i  Stand  til  at 
udføre  mit  Arbejde  i  Guds  Kirke.  Maa  Herren  velsigne  Den 
kvindelige  Hja^lpeforening  i  Danmark,  at  den  maa  have 
Fremgang,  maa  han  velsigne  Søstrene,  at  de  maa  være  i 
Besiddelse  af  den  Aand,  som  Profeten  Joseph  Smith  øn- 
skede, at  Søstrene  skulde  have. 

Anna  Jørgensen,  Odense. 

Den  kvindelige  Hjælpeforenings  Bestyrelse,  Odense. 
Anna  Jørgensen.     Sophie  Hansen.     Anna  Pedersen.     Søster  Knudsen. 

Hvert  Aar  i  Marts  Maaned  fejrer  vi  Den  kvindelige  Hjæl- 
peforenings Fødselsdag.  Naar  jeg  tænker  paa  de  første 
adle  Kvinder,  der  kæmpede  for  denne  Sag,  og  naar  jeg 
tænker  paa  de  Tusinder  af  Kvinder,  som  siden  deres  Tid 
har  kæmpet,  stridt,  arbejdet  og  ofret,  ja  —  saa  føler  jeg 
mig  saa  underlig  svag,  saa  kommer  disse  Tanker  til  mig: 
»Kæmper  du  nok?«  »Arbejder  du  nok?«  »Ofrer  du  nok?« 
Ja,  Søstre  ofrer  vi  nok?  Jeg  ved  nok,  at  vore  Midler  er 
smaa,  men  det  er  heller  ikke  Penge  alene  her  er  Tale  om. 
Ofrer  vi  Tid  nok?  Yder  vi  vort  Yderste  for  Sagen?  Gaar  vi 
lange  Veje  og  bliver  trætte  for  at  se  til  en  syg  eller  gam- 
mel? Prøver  vi  i  Oprigtighed  at  elske  hverandre,  at  bære 
over  med  hinandens  Fejl,  ser  vi  »Skæven  i  vor  Søsters  Øje 
og  bliver  ikke  Bjælken  i  vort  eget  var«?  Hvis  vi  har  det 
saaledes,  lad  os  saa  bede  til  Gud,  thi  saa  trænger  vi  til  hans 
Hjælp. 

Søskende  —  dette  er  nemlig  et  guddommeligt  Arbejde; 
thi  vor  elskede  Profet  Joseph  Smith  har  selv  indstiftet  det. 
Lad  os  bestræbe  os  paa  at  gøre  vort  Bedste  —  ikke  at  blive 
lunkne  — ,  men  paa  at  virke;  thi  det  er  Guds  Kirke,  Guds 
Værk  vi  arbejder  for  —  og  det  skal  gaa  fremad. 

Sophie  Hansen,  Odense. 


Gud  er  Kærlighed,  og  Gud  ønsker,  at  vi  alle  skal  være 
besjælet  af  Kærlighed  til  vor  Næste.  Vi  elsker  Gud  og 
Evangeliet  og  er  inderlig  taknemmelige,  fordi  vi  har  faaet 
en  Forstaaelse  af  samme,  intet  kan  gøre  os  bedre  og  lykke- 
ligere end  at  leve  efter  Guds  Bud  og  Love.  Ligesom  Solen 

Hovedbestyrelsen 
Mabel  Larsen.    Thyra  Andersen.     Valborg  Johansen.     Laura  Hansen. 

skinner  og  giver  os  Varme  og  Glæde,  saaledes  giver  Den 
kvindelige  Hja>lpeforening  alt  det  gode,  den  kan,  den  er 
netop  baseret  paa  Næsteka^rlighed  og  prøver  at  hjælpe, 
hvor  den  kan.  Kvinden  har  et  stort  Hjerte,  derfor  er  vi 
Kvinder  netop  kommet  paa  den  rette  Hylde  ved  at  faa  det 
store  Hverv  at  støtte  Den  kvindelige  Hjælpeforening.  Hjer- 
telig Tak  alle  Søstre  og  Venner  i  Danmark  for  Eders  Flid 
og  Trofasthed,  bliv  aldrig  træt  af  at  tjene  Gud  og  gøre 
godt. 

Valborg  Johansen, 
lste  Raadgiver  i  Hovedbestyrelsen. 

Ø~va  ^Hjørring. 

Et  Aar  er  svundet,  og  vi  fejrer  nu  den  17.  Marts  1938, 
Den  kvindelige  Hjælpeforenings  Fødselsdag.  Om  vi  vil  se 
tilbage  paa  den  Tid,  som  er  gaaet,  vil  vi  erfare,  at  meget 
Arbejde  er  udført  indenfor  denne  Organisation.  Den  kvin- 
delige Hjælpeforening  er  for  at  hjælpe  de  syge,  de  fattige 
og  trængende.  Det  er  et  Kærlighedsarbejde  i  rigt  Maal, 
men  for  at  opnaa  det,  skal  vi  have  Tro  og  ikke  glemme 
vore  Bønner.  Vil  vi  opfylde  disse  Pligter,  vil  Herren  vel- 
signe os  i  saa  rigt  Maal  og  hjælpe  os,  saa  at  Arbejdet  vil 
gaa  fremad.  Joseph  Smith  har  sagt:  »Et  Menneske  bliver 
ikke  hurtigere  frelst,  end  det  kan  erhverve  Kundskab.«  Vi 

Karen  Marie  Jeppesen,  Hjørring  Gren. 

maa  læse  og  studere  i  alle  de  gode  Bøger,  vi  har,  saa  at 
hele  vort  Liv  kunde  blive  en  Stræben  efter  at  blive  Gud  lig, 
saa  at  vi  engang  kunde  komme  i  hans  Nærhed.  Kristus  har 
sagt:  »Den  største  iblandt  eder  er  alles  Tjener.«  Er  vi  i 
Besiddelse  af  dette  Tjenersind?  Om  vi  vil  være  ydmyge, 
kærlige,  tilgivende  og  forstaaende  overfor  vore  Medmenne- 
sker, vil  vi  igen  høste  disse  Ting.  Thi  Herren  har  sagt: 
»Hvad  du  saar,  skal  du  og  høste.« 

Den  kvindelige  Hjælpeforening  i  Hjørring  sender  en 
Lykønskning  til  de  andre  Søsterforeninger  i  Den  danske 
Mission. 

Aldine  Marie  Nielsen,  Hjørring  Gren. 

Hold  fast  ved  det  du  har, 
at  ingen  skal  tage  din  Krone. 
Det  er  vel  nok  store  Advarselsord  til  alle  vi  Sidste  Dages 
Hellige,  som  har  modtaget  disse  Velsignelser,  der  findes  i 
at  modtage  den  sande  Daab  og  dermed  følgende  Haands- 
paalæggelse  for  den  Helligaands  Gave.  Naar  vi  har  mod- 
taget dette,  saa  er  der  i  Virkeligheden  sket  noget  af  det 
største,  som  kan  ske  med  et  Menneske  her  paa  Jorden.  Saa 
er  vi  i  Besiddelse  af  det,  vi  skal  holde  fast  ved.  Saa  er  det, 
om  vi,  som  har  fundet  dette,  og  som  har  Lov  til  at  kalde 
os  for  Sidste  Dages  Hellige,  dette  store  Navn,  som  i  Virke- 
ligheden forlanger  saa  usigelig  meget;  men  ikke  mere,  end 
Gud  vil  staa  os  bi  at  holde  ud  i.  Saa  er  det  om  vi  kan  vise 

Verden,  at  vi  har  fundet  en  Skat,  som  er  værd  at  værne 
om.  Vi  har  saa  usigelig  meget  at  sige  vor  himmelske  Fader 
Tak  for,  at  vi  er  blandt  dem,  som  er  blevet  delagtige  i  Guds 
sande  Kirke.  Den  Kirke,  som  er  blevet  oprettet  ved,  at 
Gud  har  udvalgt  den  unge  Mand  Joseph  Smith  til  at  op- 
rette sit  sande  Evangelium  paa  Jorden  igen. 

Saa  har  vi  de  kære  Missionærer,  som  vi  skylder  saa  me- 
gen Tak,  som  ofrer  deres  Tids  og  rejser  rundt  i  Landet  Aar 
efter  Aar  og  forkynder  dette  herlige  Budskab,  som  er  saa 
vanskelig  for  mange  Mennesker  at  forstaa. 

Søster  Johanne  Pedersen,  Egens. 


Kristiane  Christensen,    Ragna  Christensen.    Amanda  Christensen. 

Randers. 

£Fra  {Randers. 

Vi  tror,  at  Randers  Grens  kvindelige  Hjælpeforenings 
Bestyrelse  indtager  en  speciel  Stilling.  Vi  tror  ikke,  at  der 
i  hele  Verden  findes  en  kvindelig  Hjælpeforening,  som  har 
noget  lignende.  Vi  har  en  Bestyrelse,  som  er  repræsenteret 
af  de  3  nordiske  Lande.  Præsidentinden,  Søster  Ragna  Chri- 
stensen, er  norsk,  1.  Raadgiver  Christiane  Christensen  er 
dansk,  2.  Raadgiver,  Søster  Amanda  Christensen  er  svensk, 
alle  bærende  det  gode  Navn:  Søster  Christensen. 

Vi  er  Gud  taknemmelige  for  den  Fremgang  vi  har  haft 
i  Randers  i  det  sidste  Aar,  og  vi  beder,  at  Herren  vil  vel- 
signe os  saaledes,  at  vor  Fremgang  vil  fortsættes  i  Randers 
Gren.  Med  Hilsen  fra  Søster 

Ragna  Christensen,  Præsidentinde. 

Ø"ra  Ssbjerg. 

Den  17.  Marts  1938  fylder  Den  kvindelige  Hjælpefor- 
ening 96  Aar,  idet  Profeten  Joseph  Smith  den  17.  Marts 
1842  organiserede  denne  Forening,  som  er  blevet  til  stor 
Velsignelse  for  de  wSidste  Dages  Hellige,  paa  Grund  af  det 
velsignelses  rige  Arbejde,  som  der  udføres. 

Dens  Formaal  var  dengang  den  samme,  som  det  er  i  Dag, 
at  hjælpe  de  fattige,  pleje  de  syge,  opmuntre  de  nedtrykte, 
kort  sagt  udøve  ethvert  godt  og  ædelt  Princip. 

Ved  et  Møde,  som  blev  afholdt  kort  efter  Foreningens 
Organisation,  udtalte  Profeten  følgende:  »Denne  Velgøren- 
hedsforening  stemmer  overens  med  eders  Natur,  det  er 
naturligt  for  Kvinder  at  have  en   Følelse  af  Godgørenhed. 


Repræsentanter  for  Esbjerg  Grens  kvindelige  Hjælpeforening. 


I  er  nu  sat  i  en  Stilling,  hvor  I  kan  handle  i  Overensstem- 
melse med  de  Sympatier,  som  Gud  har  nedlagt  i  Eders 
Bryst.  Hvis  I  efterlever  disse  Principper,  hvor  stort  og 
herligt  er  det  da  ikke!  Hvis  I  lever  op  til  disse  Privilegier, 
er  der  intet  til  Hinder  for,  at  Englene  kan  være  Eders 
Medarbejdere. 

Foreningens  Formaal  er  ikke  alene  at  lindre  de  fattiges 
Nød,  men  ogsaa  at  frelse  Sjæle.« 

I  Jakobs  Brev  1:  27  læser  vi:  »En  ren  og  ubesmittet 
Gudsdyrkelse  er,  at  besøge  Enker  og  Faderløse  i  deres 
Trængsel  og  bevare  sig  selv  ubesmittet  af  Verden.« 

Det  kræver  Kærlighed,  Taalmodighed  og  Opofrelse,  men 
ved  at  bringe  Hjælp  til  dem,  som  er  i  Nød,  høster  man 
selv  den  største  Velsignelse. 

Men  som  Profeten  Joseph  Smith  udtalte,  ikke  alene  Vel- 

gørenhed  er  Den  kvindelige  Hjælpeforenings  Program,  vi 
har  et  udmærket  Lektiekursus,  som  vi  burde  være  meget 
taknemmelige  for,  thi  vi  kan  derigennem  bedre  lære  at 
forstaa  Evangeliets  frelsende  Principper. 

Sundhedslektien,  som  vi  tidligere  har  studeret,  lærer  os 
at  holde  vort  Legeme  rent  og  sundt  ved  at  afstaa  fra  de 
Ting,  der  skader  os,  saa  lad  os  med  Interesse  studere  vore 
Lektier,  og  lad  os  erindre,  hvor  stort  et  Arbejde,  der  gøres 
med  dem,  før  de  kommer  ud  til  Medlemmerne. 

Maa  Gud  velsigne  Den  kvindelige  Hjælpeforening,  hvor- 
somhelst den  findes,  og  maa  vi  som  Medlemmer  vise  vor 
Taknemlighed  og  Interesse  ved  aktiv  Deltagelse  i  hele  det 
Program,  der  udføres,  er  min  Bøn  i  Jesu  Kristi  Navn. 

Ane  Pedersen,  Esbjerg  Gren. 


»Hvad  I  gør  mod  en  af  disse  mine 
mindste   smaa,   det  gør  I  mod  mig.« 

Verden  i  Dag  er  i  en  alvorlig  Situation.  Store  Forsam- 
linger af  Mænd  drøfter,  hvorledes  Krig  kan  undgaas,  me- 
dens andre  arbejder  for  at  faa  Krig.  Nød,  Elendighed  og 
Pestilence  er  der  alle  Vegne.  Og  hvad  er  det  hele?  Straffe- 
domme, som  Mennesket  paadrager  sig  selv  paa  Grund  af 
Mangel  paa  Næstekirrlighed.  Men  du,  hvad  gør  du  for  at 
gøre  Verden  bedre?  Tænker  du  paa  Frelserens  egne  Ord: 
»Hvad  I  gør  mod  en  af  disse  mine  mindste  smaa,  det  gør 
I  mod  mig«,  eller  lader  du  Misundelse,  Egoisme,  Jalousi 
og  andre  nedbrydende  Ting  faa  Plads  i  dit  Sind.  Er  du  med 
til  at  gøre  alle  Ting  bedre,  ædlere  og  smukkere  eller  arbej- 
der du  for  det  modsatte? 

Kvinden  i  Jesu  Kristi  Kirke  har  alle  Betingelser  for  at 
være  med  til  at  fremelske  de  virkelige  Værdier  i  Livet. 
Vor  himmelske  Fader  har  med  Evangeliet  sendt  de  gud- 
dommelige Bud  og  Befalinger  til  Jorden,  og  det  er  Efter- 
levelse af  disse  Befalinger,  der  vil  hjælpe  os  frem  mod 
Maalet. 

Den  kvindelige  Hjælpeforening  har  her  sin  store  Mission, 
idet  den  blev  organiseret  ved  guddommelig  Myndighed, 
Foreningens  Arbejde  er  forædlende,  der  er  store  og  smukke 
Idealer  at  stræbe  efter.  I  disse  Bestræbelser  vil  vi  Kvinder 
kunne  naa  frem  til  dette:  at  skabe  en  god  Nation. 

Medlemsskabet  af  Den  kvindelige  Hjælpeforening  er  en 
værdifuld  Gave,  som  til  enhver  Tid  fortjener  Paaskønnelse. 

Lad  os  arbejde  for  at  faa  flere  interesseret  i  Arbejdet, 
saa  vi  virkelig  kan  være  Jordens  Salt  og  gøre  vort  Sind  fri 
for  Had,  Egoisme  og  Misundelse. 

Søskende,   lad  os   altid  huske   Frelserens  Ord:    »Hvad  l 

gør  mod  en  af  disse  mine  mindste  smaa,  det  gør  I  mod 
mig.« 

Str.  Sylva  Pedersen,  Esbjerg. 


Den  17.  Marts  dette  Aar  er  det  96  Aar  siden  Joseph 
Smith  stiftede  Den  kvindelige  Hjælpeforening,  som  vi  med 
Glæde  ser  vokse  sig  stærk  og  i  stadig  Fremgang. 

Maatte  vi  alle  have  Evne  og  Kærlighed  til  at  udfylde 
den  Plads,  som  vi  er  sat  paa,  hjælpe  til  at  føre  Evangeliet 
frem  og  bringe  Lys  og  Glæde  til  de  mange  Hjem,  vi  be- 
søger. 

Maa  Herren  velsigne  os  med  Visdom  og  Forstand  til  at 
røgte  vor  Gerning. 

Laura  Hansen,  Københavns  Gren. 


Den  17.  Marts  fylder  Den  kvindelige  Hjælpeforening  96 
Aar.  Og  der  er  al  mulig  Grund  til  at  lykønske  og  takke 
vore  Søstre  i  Den  danske  Mission  for  deres  gode  og  op- 
ofrende Arbejde.  Det  er  et  smukt  Arbejde,  der  er  udført  i 
det  forløbne  Aar.  Og  det  er  mit  store  Haab,  at  mange  flere 
Kvinder  maa  faa  Øjnene  op  for  de  store  Privilegier,  der  er 
skænket  os  Kvinder. 

Det  gælder  i  det  store  Hele  om  at  udvikle  os  paa  den 
rigtige  Maade,  at  berige  os  med  Kundskaber  om  Evangeliet 
og  tilegne  os  alt  det  smukke  og  gode,  som  er  givet  af  Gud 
til  Glæde  for  Menneskene. 

Søger  efter  Visdom  i  de  bedste  Bøger,  og  Kundskaber  vil 
komme  til  os  gradvis,  som  vi  er  i  Stand  til  at  modtage  dem. 
Men  søger  først  Guds  Rige  og  hans  Retfærdighed,  saa  vil 
alle  disse  Ting  tillægges  eder. 

Og  husk  paa,  at  aandelige  Gaver  og  aandelige  Værdier 
er  af  langt  større  Betydning  end  timelige  Ting.  Og  den, 
der  er  i  Besiddelse  af  aandelige  Værdier,  er  langt  rigere, 
end  den,  der  kun  har  jordiske  Rigdomme. 

Der  er  Muligheder  rundt  omkring  os  til  at  hjælpe  vore 
Medmennesker.  Og  det  er  til  vor  Næste,  at  vi  betaler  vor 
Gæld  til  vor  Skaber. 

Dersom  vi  vil  være  lykkelige,  maa  vi  være  virksomme  i 
Herrens  Gerning,  hjælpe  og  gøre  godt  mod  andre. 

Naar  Guds  Aand  fylder  et  Menneskes  Hjerte,  da  beken- 
der han  sine  egne  Fejl.  Naar  en  hvilken  som  helst  anden 
Aand  besjæler  ham,  ser  han  kun  de  andres. 

Mit  Ønske  for  det  kommende  Aar  er,  at  vi  maatte  have 
Kærlighed  og  Tillid  til  hverandre,  og  at  alle  som  een 
være  med  til  at  hjælpe,  belære  og  berige  andre.  Og  til  Slut 

vil  jeg  citere  Carlyles  Ord:  »Thi  det  gode  og  brave  Menne- 
skes Gerning,  set  eller  uset,  varer  bogstavelig  talt  evigt  og 
kan  ikke  dø.« 

Thyra   Andersen, 
Præsidentinde  i  Hovedbestyrelsen. 


Distriktskonferencerne  1938. 


Esbjerg  Distrikt  1.  3.  4.  April 

Odense  Distrikt  10.  11.  April 

Aarhus  Distrikt  22.  24.  25.  April 

Aalborg  Distrikt  29.  April,  1.  2.  Maj. 

Konferencen  for  Københavns  Distrikt  er  endnu  ikke  fast- 
lagt, hvorfor  Meddelelse  om  dennes  Afholdelse  vil  frem- 
komme i  et  senere  Nummer  af  Bladet. 

Mark  IJ.  Garff 

Missionspræsident. 


Fra  Missionsmarken. 


KØBENHAVN:  Den  27.  Februar  1938  blev  Anna  M.  Kjærsgaard 
Hansen  Olesen  og.  Anna  Margrethe  Svejstrup  Hansen  indlemmet 
i  Kirken  ved  Daab.  Vi  byder  disse  Søstre  hjerteligt  velkommen 
og  nedbeder  Guds  rigeste  Velsignelse   over  dem. 

Den  6.  Februar  1938  blev  Mette  Else  Hansen,  Datter  af  Karl 
Henry  Hansen  og  Helfred  Helene  Hansen  velsignet  af  Ældste 
Armand  W.  Schade. 

Den  21.  Februar  1938  blev  Søstrene  Valborg  Johansen,  Elisa- 
beth Hansen,  Iva  Larsen  og  Nelly  Nielsen  indsat  som  Den  kvin- 
delige Hjælpeforenings  Bestyrelse  i  Københavns  Gren.  De  af- 
løste Søstrene  Emmy  Jess  Andersen,  Johanne  Klitgaard,  Elisa- 
beth Hansen  og  Fanny  Jacobsen. 

PBIMABY-FEST  afholdtes  i  København  Onsdag  den  2.  Marts 
1938.  Efter  at  der  var  spillet  et  Orgelpræludium  og  holdt  Bøn, 
bød  Præsidentinden,  Søster  Krista  B.  West  den  talrige  Forsam- 
ling velkommen.  Derefter  tog  Programmet  sin  Begyndelse  med 
et  Skuespil  af  Primary-Børnene  »Snehvide«,  som  fik  en  aldeles 
ypperlig  Udførelse  og  som  vakte  vældig  Begejstring  blandt  de 
tilstedeværende.  Derefter  spilledes  der  »Store  Bededagsaften«, 
som  ogsaa  blev  set  med  stor  Interesse.  De  optrædende  var: 
Anny  Breum,  Inger  Frederiksen  og  Poul  Sidenius.  Ind  imellem 
Musik   og   Skuespil  læste   Søster   Anna   Kragh   som   sædvanligt 

glimrende  op.  Til  Slut  var  der  Dans  og  Servering  af  Forfrisk- 
ninger. Et  pænt  Pengebeløb  var  Aftenens  Resultat. 

RANDERS:  Fredag  den  25.  Februar  afholdt  Ungdomsforeningen 
i  Randers  Gren  en  kombineret  Nytaars-  og  Fastelavnsfest,  som 
vil  mindes  længe. 

Kl.  7  samledes  40  Søskende  og  Venner  i  den  af  lokale  Kunst- 
nere smukt  dekorerede  Sal,  — -  der  i  Aftenens  Anledning  var 
omdannet  til  Atlanterhavsdamperen  »Utah«  —  som  gennem  den 
maane-  og  stjernebelyste  Nat  pløjer  sig  Vej  over  Atlanten,  me- 
dens der  ombord  rører  sig  et  muntert  og  af  Projektører  farve- 
straalende  Liv. 

Forinden  man  bænkedes  ved  de  smukt  pyntede  Borde  fandt 
en  .morsom  Hatte-  og  Bordkortuddeling  Sted,  i  Form  af  en  mæg- 
tig Knallert  ved  Str.  Birthe  Andersen,  der  optraadte  som  »Klok- 
keblomst«. 

Efter  Sangen  »Jeg  tjener  Gud«  var  afsunget  og  Bøn  holdt  ved 
Br.  Paulsen,  bød  Br.  Johansen,  der  fungerede  som  Skibets  Kap- 
tajn, Velkommen,  og  gav  dernæst  Ordre  til  at  hejse  Ankeret  op, 
hvilket  blev  udført  af  Skibets  Personale  under  Sangen:  »Den 
Sømand  han  maa  lide!«  —  med  een  til  Aftenen  passende  Tekst 
— ,  hvorefter  der  blev  serveret  kogt  Torsk  og  Budding. 

Under  Middagen  blev  en  smuk  Orgelsolo  fint  udført  af  Mis- 
sionær Olsen   (Standenen  af  Schubert). 

»Smaa  Krydderier«,  Skæmt  af  Br.  Johansen.  »Ordet  frit«. 

II  Afdeling  indlededes  med  et  smukt  Optrin:  »De  fire  Aars- 
tider«  naturligt  og  præcist  udført  af  Str.  Lisbet  Lionet,  Viola 
Kristensen,  Kristine  Nielsen,  Mariane  Lundberg,  og  da  Str.  Gun- 
hild Svedborg  som  Punktum  for  dette  smukke  Tableau  kommer 
iklædt  Danebrog  og  bliver  flankeret  af  Aarstiderne  vil  Jubelen 
ingen  Ende  tage  og  da  capo  maa  gives. 

I  farvestraalende  Kostumer  bliver  et  Stepnummer,  sikkert  og 
med  fin  Smag  udført  af  de  berømte  »three  Sisters«  fra  Utah, 
hvilket  ogsaa  gør  stor  Lykke  og  har  da  capo  til  Følge.  En  Sketch 
»Ole  Opfinders  Offer«,  hvor  den  yngste  Skuespiller  kun  er  1 
Aar,  har  ogsaa  Bud  til  Lattermusklerne. 

»Køkkenpigernes  Vagtparade«  en  Parodi  over  Nutidens  mo- 
derne Jazzinstrumenter,  kan  ej  beskrives,  men  maa  ses. 

For  at  bringe  Publikum  ned  paa  normal  Temperatur  blev 
der  nu  budt  paa  en  afkølende  Forfriskning,  Limonade  medføl- 
gende smukt  farvede  Sugerør  og  Smaakager. 

Medens  man  nød  den  forfriskende  Drik,  blev  der  af  Missio- 
nærerne fremført  en  morsom  Serie  »Skyggebilleder«,  som  vakte 
stor  Jubel. 

Ved  en  financiel  Kraftanstrengelse  var  det  lykkedes  at  en- 
gagere den  berømte  Tryllekunstner  »Mr.  Grocksen«  fra  Berlin, 
der  gav  nogle  forbløffende  Numre  til  Bedste. 

Som  Rosinen  i  Pølseenden  løb  »Revuen«  af  Stabelen  og  hver 
af  Søskende  fik  paa  en  munter  og  harmløs  Maade  deres  smaa 
Svagheder  at  vide  —  prentet  af  Søster  Levinsens  sikre  Pen  — 
transmitteret  af  Brdr.  Nielsen  og  Johansen,  camoufleret  bag 
»To  Drosler  sad  paa  Bøgekvist«  —  samtidig  hermed  blev  en  vel- 
tillavet Dessert,  bestaaende  af  Svedskegrød  med  Flødeskum  ser- 
veret og  hermed  sluttede  Festen,  der  helt  igennem  var  præget 
af  sprudlende  Livsglæde,  med  »Pris  Gud«.  Bøn  ved  Br.  E.  Niel- 
sen. 


Olaf  Mortensens  Bogtrykkeri 


